Herregruppen 2023

Herregruppen, har hatt sine uhøytidelige 9-hullsturneringer i perioden April til Oktober. Hver torsdag har vi møttes en fin gjeng på mellom 10 og 26 spillere. Vi har i år hatt med juniorer, herrer, seniorer og damer. Vi har i år som tidligere på hver turnering hatt «lucky looser» premie i tillegg til premiering av de to beste spillerne.

I 2023 var vi så heldige å få med oss Nortel som sponsor, og vi har kjørt en egen «Nortelliga» gjennom hele sesongen der spillerne fikk poeng hver runde. Dette tror vi var en medvirkende årsak til at mange har deltatt gjennom sesongen.

Totalt har vi hatt med 55 ulike spillere gjennom sesongen.

Dersom vi får med oss en sponsor i 2024, vil vi gjøre en liten endring. Alle scorer vil bli registrert i golfbox slik at vi er sikker på at poengberegningen blir retferdig med tanke på Hcp.

Herregruppen er åpen for alle liker å spille golf uansett nivå. Håper at mange flere tar turen om torsdagene når vi starter opp igjen. Til de som ikke allerede er med, søk opp Herregruppen Herdla golfklubb på facebook.

Takk for hyggelig spill gjennom sesongen. Vi møtes igjen til nye runder i April.

Kenneth Anthun og Thorstein Jakobsen